Hekel ’n blokkiesak | Vrouekeur
Hekel ’n blokkiesak
Hierdie blokkiesak is fraai en die patroon laat jou raai!
MoYa 100% katoendraad DK (50 g-balle): 2 balle elk Marigold, Kiwi, Grapefruit en Fern
1 m bypassende katoenmateriaal vir voering
Aanstrykmateriaal (Vilene) of dun watteersel
Blokkies (hekel 32) Wissel die kleure af soos verkies.
Met kleur 1 hekel 4 ks, gs in 1ste ks om ring te vorm.
Werk al die los drade weg. 2 Plaas die blokkies met verkeerde kante op mekaar en werk met reguit steke of agtersteke in die reguit sye van die blokkies aanmekaar vas sodat die flappies van die blokkies kan oopvou.
Werk 4 rye van 8 blokkies elk aanmekaar vas.
Vou die strook om sodat die sak vier blokkies aan elke sy breed is. Werk die synaat en bodem van sak vas.
Knip twee reghoeke van 76 cm x 39 cm uit die katoenmateriaal.
Plaas die twee reghoeke met regte kante op mekaar en stik 1 cm vanaf die kante reg rondom toe, maar laat ’n opening in die een sy vir omdop.
Dop om en vou die reghoek in die helfte. Stik die synate met ’n klein naatjie toe.
Plaas die voeringsak binne-in die gehekelde sak.
Knip vier stroke van 52 cm x 7 cm uit katoenmateriaal en twee stroke uit aanstrykmateriaal of watteersel.
Stryk die aanstrykmateriaal aan twee stroke se verkeerde kante vas of steek die watteersel aan twee stroke se verkeerde kante vas.
Plaas die ander twee stroke op die watteersel- of aanstrykmateriaalstroke met verkeerde kante opmekaar.
Stik reg rondom vas, maar laat een kort sy oop vir omdop.
Dop die handvatsels om, pars en gee nog ’n stiksel reg rondom.
Steek die handvatsels aan die buitekant van die voeringsak vas en werk die voeringsak met oorhandstekies aan die gehekelde sak vas.